Dignidade
(Ulassa mese e triulas 2005)

Sa poesia, candu at calidade,
Ogni frase est distinta cun misura
Chered impegnu cun donu e natura
Cumposta cun virtude e dignidade;

E chi non manched sa seriedade
Accumpagnada de bona cultura
Sena ‘ettare totu a sa mistura
Pro non ruere in sa volgaridade.

A chie cantad bella poesia
O la cumponed dignitosamente
Deo omaggiu e meritu li rendo,

Ma ca bind’ada de ogni zenia
Comente si esprimed zelta zente
Custu cumpoltamentu non cumprendo.